- Med en etapesejr, to tredjepladser og et par dage i henholdsvis førertrøje og bjergtrøje, blev etapeløbet på trods af et styrt, punkteringer og sygdom alligevel en positiv oplevelse og en god start for holdet. Rytterne kan nu se frem til en velfortjent hviledag og så glæder vi os til fredag, hvor vi i endagsløbet Circuit Algier håber på oprejsning til holdet, siger sportschef René Wenzel. Holdet har været hårdt plaget af sygdom og uheld, så en topplacering var ude af rækkevidde. Derfor valgte René Wenzel at skåne sine ryttere så meget som muligt. Samlet klassement efter sidste etape: Lucas Persson 12, Magnus Cort 14, Mikkel Mortensen 33, Nikola Aistrup 42, Kaspar Schjønnemann 56. Lars Andersson fuldførte ikke sidste etape.

Opsummering:
Selvom Team Concordia var hårdt plaget af uheld, så er holdet glade for resultatet af Tour de Algerie.